Ehdotus neuvoston asetus, tariffi- ja tilastonimikkeistöstä ja yhteisestä tullitariffista annetun asetuksen (ETY) N:o 2658/87 liitteen I muuttamisesta /* KOM/2006/0788 lopull. */





[pic] | EUROOPAN YHTEISÖJEN KOMISSIO | Bryssel 12.12.2006 KOM(2006) 788 lopullinen Ehdotus NEUVOSTON ASETUS, tariffi- ja tilastonimikkeistöstä ja yhteisestä tullitariffista annetun asetuksen (ETY) N:o 2658/87 liitteen I muuttamisesta (komission esittämä) PERUSTELUT 1) Ehdotuksen tausta - Ehdotuksen perustelut ja tavoitteet Tämän neuvoston asetusluonnoksen tarkoituksena on pidentää tietyntyyppisiin videomonitoreihin sovellettavan yksipuolisen tullisuspension voimassaoloa. Tällaisten monitoreiden yhteisen tullitariffin mukaiset tullit on suspendoitu kokonaan 31. joulukuuta 2006 asti. - Yleinen tausta Teknologian nopean kehittymisen ja uusien elektroniikkatuotteiden luokitteluun liittyvien haasteiden vuoksi annettiin 16 päivänä maaliskuuta 2005 neuvoston asetus (EY) N:o 493/2005 tariffi- ja tilastonimikkeistöstä ja yhteisestä tullitariffista annetun asetuksen (ETY) N:o 2658/87 liitteen I muuttamisesta. Kyseisellä asetuksella suspendoitiin yhteisen tullitariffin mukaiset tullit kokonaan määräajaksi CN-koodiin 8528 21 90 kuuluvilta monitoreilta, joissa käytetään nestekidenäyttöteknologiaa ja joiden kuvaruudun läpimitta on enintään 48,5 cm ja kuvasuhde 4:3 tai 5:4. Toimenpiteen voimassaolo päättyy 31. joulukuuta 2006, jollei neuvosto päätä pidentää sitä. Tullisuspension voimassaolon pidentämisestä keskusteltiin 18. toukokuuta 2006 tulliliittoa (yhteistä tullitariffia) käsittelevässä neuvoston työryhmässä. Jäsenvaltioiden ja kyseistä Euroopan tuotannonalaa edustavan EICTA:n kanssa käydyissä keskusteluissa päädyttiin siihen, että yksipuolisen tullisuspension voimassaoloa voidaan pidentää kahdella vuodella 1. tammikuuta 2007 alkaen. Olisi huomattava, että koska harmonoitua tavarankuvaus- ja koodausjärjestelmää koskevan kansainvälisen yleissopimuksen liitteenä olevaan nimikkeistöön tehtiin muutoksia, jotka hyväksyttiin tulliyhteistyöneuvoston 26. kesäkuuta 2004 antaman suosituksen nojalla, ja koska CN sisällytetään vuoden 2007 Harmonoituun järjestelmään (HS), tällä hetkellä CN-koodiin 8528 21 90 kuuluvat tuotteet luokitellaan 1. tammikuuta 2007 alkaen CN-koodiin 8528 59 90. Sen vuoksi on tarpeen muuttaa myös kyseinen CN-koodi. Näin ollen komissio antaa liitteenä olevan ehdotuksen neuvoston asetukseksi tariffi- ja tilastonimikkeistöstä ja yhteisestä tullitariffista annetun asetuksen (ETY) N:o 2658/87 liitteen I muuttamisesta. - Voimassa olevat aiemmat säännökset Neuvoston asetus (ETY) N:o 2658/87 tariffi- ja tilastonimikkeistöstä ja yhteisestä tullitariffista. Neuvoston asetus (EY) N:o 493/2005, annettu 16 päivänä maaliskuuta 2005, tariffi- ja tilastonimikkeistöstä ja yhteisestä tullitariffista annetun asetuksen (ETY) N:o 2658/87 liitteen I muuttamisesta. Tämän asetuksen voimassaolo päättyy 31. joulukuuta 2006. - Johdonmukaisuus suhteessa unionin muuhun politiikkaan ja muihin tavoitteisiin Ehdotus on ulkosuhde- ja teollisuuspolitiikan mukainen. 2) Kuulemiset ja vaikutusten arviointi - Intressitahojen kuuleminen Kuulemismenettely, tärkeimmät kohderyhmät ja yleiskuvaus vastaajista Tulliliittoa (yhteistä tullitariffia) käsittelevä neuvoston työryhmä. Tullikoodeksikomitean tariffi- ja tilastonimikkeistöjaosto (mekaaniset/sekalaiset laitteet). EICTA (European Information, Communications and Consumer Electronics Technology Industry Association), joka on Euroopan tieto-, viestintä- ja kuluttajaelektroniikkateknologian alan edunvalvontaelin. Tiivistelmä vastauksista ja siitä, miten ne on otettu huomioon Ehdotus on intressitahojen esittämien huomioiden mukainen. - Asiantuntijatiedon käyttö Lähteenä olleet tieteenalat ja asiantuntemuksen alat Tullinimikkeistö sekä ulkosuhde- ja teollisuuspolitiikka. Käytetty menettely Jäsenvaltioita edustavien asiantuntijoiden kanssa käydyt kokoukset. EICTA:n kanssa käydyt konsultaatiot. Tärkeimmät organisaatiot ja asiantuntijat, joita on kuultu Tulliliittoa (yhteistä tullitariffia) käsittelevä neuvoston työryhmä, tullikoodeksikomitean tariffi- ja tilastonimikkeistöjaosto ja EICTA. Tiivistelmä saaduista ja huomioon otetuista asiantuntijalausunnoista Kuluttajien saaman hyödyn vuoksi on yhteisön edun mukaista pidentää tietyntyyppisiin videomonitoreihin sovellettavan yksipuolisen tullisuspension voimassaoloa kahdella vuodella 1. tammikuuta 2007 alkaen, koska toimenpiteellä edistetään jäsenvaltioiden ja EU:n ulkopuolisten maiden välistä kauppaa. Asiantuntijalausuntojen julkistaminen Ehdotuksen julkaiseminen. - Vaikutusten arviointi Kaupan helpottaminen 3) Ehdotukseen liittyvät oikeudelliset näkökohdat - Ehdotetun toimen lyhyt kuvaus Ehdotus NEUVOSTON ASETUKSEKSI tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta. - Oikeusperusta EY:n perustamissopimuksen 26 artikla - Toissijaisuusperiaate Ehdotus kuuluu yhteisön yksinomaiseen toimivaltaan. Toissijaisuusperiaatetta ei sen vuoksi sovelleta. - Suhteellisuusperiaate Ehdotus on suhteellisuusperiaatteen mukainen seuraavista syistä: Sillä edistetään EY:n perustamissopimuksen mukaisesti jäsenvaltioiden ja EU:n ulkopuolisten maiden välistä kauppaa ja tasapainotetaan talouden toimijoiden (yhteisön valmistajat ja maahantuojat) kaupalliset edut muuttamatta EY:n WTO-luetteloa. - Sääntelytavan valinta Ehdotettu sääntelytapa: neuvoston asetus. Muut sääntelytavat eivät soveltuisi seuraavista syistä: EY:n perustamissopimuksen 26 artiklan nojalla neuvosto hyväksyy yksipuoliset tullisuspensiot ja autonomiset tariffikiintiöt määräenemmistöllä komission ehdotuksesta. 4) Talousarviovaikutukset Tulleja jää kantamatta noin 300 miljoonan euron arvosta. Ehdotus NEUVOSTON ASETUS, tariffi- ja tilastonimikkeistöstä ja yhteisestä tullitariffista annetun asetuksen (ETY) N:o 2658/87 liitteen I muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 26 artiklan, ottaa huomioon komission ehdotuksen, sekä katsoo seuraavaa: (1) Neuvoston asetuksen (ETY) N:o 2658/87[1] liitteessä I vahvistetussa yhdistetyssä nimikkeistössä videomonitorit kuuluvat CN-koodeihin 8471 ja 8528. (2) Monitoroiden luokittelu muuhun nimikkeeseen kuin CN-koodiin 8528 edellyttää tiettyjen vaatimusten täyttämistä. Tietotekniikka- ja kulutuselektroniikka-alan sekä uusien teknologioiden lähentyminen on luonut tilanteen, jossa ei ole mahdollista päätellä pelkästään teknisten ominaisuuksien perusteella yksittäisen monitorin pääasiallista käyttötarkoitusta luokittelua varten. Ei ole mahdollista vahvistaa tarkkoja arviointiperusteita, joiden avulla tuote voitaisiin luokitella puolueettomiin ja määrällisesti ilmaistaviin tietoihin pohjautuen. (3) Kauppaan liittyvien tietojen ja teknisten tietojen perusteella on yhteisön edun mukaista suspendoida tietyntyyppisistä monitoreista kannettavat yhteisön tullitariffin mukaiset tullit kokonaan määräajaksi. (4) Näistä syistä tariffi- ja tilastonimikkeistöstä ja yhteisestä tullitariffista annetun asetuksen (ETY) N:o 2658/87 liitteen I muuttamisesta 16 päivänä maaliskuuta 2005 annetulla neuvoston asetuksella (EY) N:o 493/2005[2] suspendoitiin yhteisen tullitariffin mukaiset tullit kokonaan määräajaksi CN-koodiin 8528 21 90 kuuluvilta monitoreilta, joissa käytetään nestekidenäyttöteknologiaa ja joiden kuvaruudun läpimitta on enintään 48,5 cm ja kuvasuhde 4:3 tai 5:4. (5) Asetuksella (EY) N:o 493/2005 käyttöön otetun suspensiotoimenpiteen voimassaolo päättyy 31 päivänä joulukuuta 2006. (6) Kuluttajien saaman hyödyn vuoksi on yhteisön edun mukaista jatkaa yksipuolisen tullisuspension voimassaoloa kahdella vuodella 1 päivästä tammikuuta 2007 alkaen, koska toimenpiteellä varmistetaan tuotannon järkevä kehitys ja kulutuksen lisääntyminen yhteisössä. (7) Koska harmonoitua tavarankuvaus- ja koodausjärjestelmää koskevan kansainvälisen yleissopimuksen liitteenä olevaan nimikkeistöön tehtiin muutoksia, jotka hyväksyttiin tulliyhteistyöneuvoston 26 päivänä kesäkuuta 2004 antaman suosituksen nojalla, ja koska CN sisällytetään vuoden 2007 Harmonoituun järjestelmään, tällä hetkellä CN-koodiin 8528 21 90 kuuluvat tuotteet luokitellaan 1 päivästä tammikuuta 2007 alkaen CN-koodiin 8528 59 90. (8) Sen vuoksi asetusta (ETY) N:o 2658/87 olisi muutettava. (9) Koska tällä asetuksella toteutettavalla suspensiolla pidennetään asetuksella (EY) N:o 493/2005 käyttöön otettua suspensiota, jonka voimassaolo päättyy 31 päivänä joulukuuta 2006, ja koska ei ole yhteisön mukaista keskeyttää suspension soveltamisalaan kuuluvien monitoreiden tullikohtelua, tämän asetuksen olisi tultava voimaan viipymättä ja sitä olisi sovellettava 1 päivästä tammikuuta 2007. ON ANTANUT TÄMÄN ASETUKSEN: 1 artikla Korvataan asetuksen (ETY) N:o 2658/87 liitteessä I olevassa toisessa osassa (Tullitaulukko) olevan XVI jakson 85 ryhmän CN-koodin 8528 59 90 sarake 3 seuraavasti: ”14(*) ___________________ * Monitoreista, joiden kuvaruudun läpimitta on enintään 48,5 cm ja kuvasuhde 4:3 tai 5:4 (Taric-koodi 8528 59 90 30), kannettava tulli suspendoidaan yksipuolisesti 31 päivään joulukuuta 2008.” 2 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä . Sitä sovelletaan 1 päivästä tammikuuta 2007. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä […]. Neuvoston puolesta Puheenjohtaja YKSINOMAAN TALOUSARVION TULOPUOLEEN VAIKUTTAVAAN SÄÄDÖKSEEN LIITTYVÄ RAHOITUSSELVITYS 1. EHDOTUKSEN NIMI: Ehdotus neuvoston asetukseksi tariffi- ja tilastonimikkeistöstä ja yhteisestä tullitariffista annetun asetuksen (ETY) N:o 2658/87 liitteen I muuttamisesta 2. BUDJETTIKOHDAT: Luku ja momentti: 12 luvun 120 momentti 3. RAHOITUSVAIKUTUKSET ( Ehdotuksella ei ole rahoitusvaikutuksia X Ehdotuksella ei ole rahoitusvaikutuksia menoihin, mutta sillä on seuraavat rahoitusvaikutukset tuloihin: On erittäin vaikeata arvioida omien varojen menetyksiä. Tällaisten tuotteiden tuonnista ei ole saatavilla tarkkoja tilastoja, sillä tällä hetkellä useat niistä luokitellaan vääriin nimikkeisiin, joihin kuuluvista tuotteista ei kanneta tulleja. Vuonna 2005 tapahtuneen tuonnin perusteella tulonvähennysten arvioidaan olevan enimmillään 300 miljoonaa euroa. (milj. euroa yhden desimaalin tarkkuudella) Budjettikohta | Tulot | Alkaen: | [Vuosi n] | 120 momentti | Vaikutukset omiin varoihin | 1.1.2007 | 300 | 4. PETOSTENTORJUNTA Yhteisön tullikoodeksin mukaisten tavanomaisten toimenpiteiden soveltaminen. 5. MUUT HUOMAUTUKSET [1] EYVL L 256, 7.9.1987, s. 1, asetus sellaisena kuin se on viimeksi muutettuna komission asetuksella (EY) N:o 1549/2006 (EUVL L 301, 31.10.2006, s. 1). [2] EUVL L 82, 31.3.2005, s. 1.